Museum Kereta Api Ambarawa

Museum Kereta Api Ambarawa () adolah bekas stasiun kereta api nan alah dialihfungsikan manjadi sabuah museum sarato marupoan museum perkeretaapian patamo di Indonesia. Museum ko sacaro  administratif talatak di Panjang, Ambarawa, Semarang; pado ketinggian +474,40 meter, tamasuak dalam Daerah Operasi IV Semarang. Museum ko dikelola dek KAI Wisata bakarajo samo jo Pemerintah Provinsi Jawa Tengah.

 Sijarah 

 Pembangunan Stasiun Willem I 
Namo Willem I nan disandang dek stasiun ko barasa dari namo benteng nan lataknyo ndak jauah dari kompleks stasiun iko, yaitu Benteng Willem I nan dikenal juo sabagai "Benteng Pendhem". Dinamoan Willem I dek dibangun untuak manghargoi jaso-jaso Raja Belanda nan bertakhta pado saat itu, yaitu Raja Willem I dari Belanda.

Supayo mobilisasi tentara jo logistik KNIL lancar, mako Nederlandsch-Indische Spoorweg Maatschappij (NIS) diagiahi tugas dek Pemerintah Kolonial di bawah Gubernur Jenderal baron Sloet van de Beele untuak mambangun jalur kereta api baru nan manghubungan Semarang jo benteng ini. Ternyata, pambangunan jalur ko ciek paket jo jalur kereta api Samarang NIS–Gundih–Solo Balapan–Lempuyangan. Mako seolah suksesnya NIS mambangun jalur Samarang–Tangoeng nan salasai pado tanggal 10 Agustus 1867, mako pado awal tahun 1869, salain mamperpanjang jalurnyo menuju Gundih, NIS juo mambangun jalur baru manuju Bringin jo salanjuiknyo dipapanjang manuju Ambarawa. Pado tangga 21 Mei 1873, jalur Samarang–Vorstenlanden jo Kedungjati–Ambarawa alah selesai dibangun.

Pariode keduo adolah pambangunan jalur kereta api Secang–Ambarawa. Dek jalur kereta apinya malalui pagunungan jo kontur nan terjal jo topografi nan sukar untuak ditaklukkan, mako agar laju kereta api terkendali, dibueklah sistem rel gigi. Jalur ko manghubungkan kawasan strategis militer Hindia Belanda di Kota Magelang jo Benteng Willem I di Ambarawa. Hal ko batujuan untuak mampamudah mobilitas tentara KNIL di kawasan tasabuik. Pado tangga 1 Februari 1905, jalur segmen ko alah salasai dibangun.

Stasiun ko manjadi patamuan jalur NIS nan manggunoan leba sepur 1.435 mm (arah Kedungjati) jo jalur jo sepur 1.067 mm (arah Secang). Sajak Juni 1942, jalur kereta api Kedungjati–Willem I jo Semarang Tawang–Solo Balapan–Yogyakarta nan samulo manggunoan sepur 1.435 mm, akhirnyo diubah manjadi 1.067 mm.

 manjadi museum jo reaktivasi jalur 
Panutupan jalur kereta api Yogyakarta–Magelang–Secang pado tahun 1975 kironyo badampak pado jalur ini. Bahkan kereta-kereta api indak bisa bagerak ke arah Magelang dek tajadinya banjir lahar hasil erupsi Gunung Merapi 1972. Praktis, PJKA manutuik jalur kereta api ko. 

Samenjak 1970-an, lokomotif-lokomotif uap mulai baguguran dek faktor usia. Banyak nan dirucat, dipindahtanganan, atau bahkan dijadian barang rongsokan. Dek prihatin jo hal tasabuik, maka pado tangga 8 April 1976, Gubernur Jawa Tengah, Soepardjo Rustam, sarato Kepala PJKA Eksploitasi Tengah, Soeharso, mamutuuihan untuak membukak sabuah museum kereta api nan nantinyo akan mangoleksi barang-barang antik era lokomotif uap.

Pamilihan Stasiun Willem I sabagai lokasi museum akhirnyo disapakati dek Komisi D DPRD Jawa Tengah pado tangga 6 Oktober 1976. Pado tanggal 21 April 1978, museum ko mulai dibuka jo mulai manyalenggaran angkutan kereta api wisata uap. Rutenya adolah Ambarawa–Tuntang–Ambarawa jo Ambarawa–Bedono–Ambarawa. Untuak menunjang operasi, Stasiun Tuntang, Jambu, jo Bedono tetap dipertahankan.

Untuak segmen Kedungjati–Tuntang saat ko alah manjalani proses reaktivasi, namun saik ko proyeknyo tasandek lantaran masalah pambebasan lahan. Dalam reaktivasi ko, direncanoan jumlah perlintasan sebidangnya akan dikurangi jo saat ko alun ado proses. Untuak mandukuang reaktivasi, bangunan Stasiun Bringin, Gogodalem, jo Tempuran harus dirombak.

 Bangunan jo koleksi 
 Arsitektur 
Bangunan utamo (stasiun) marupoan stasiun pulau. Mulonyo, bangunan stasiun ko barupo bangunan berkanopi nan dibangun dari kayu jati. Sajak tahun 1907, stasiun ko manggunoan arsitektur nan mirip jo Stasiun Kedungjati jo Purwosari. Ukuran bangunan stasiun ko lebih gadang daripado Kedungjati maupun Purwosari dek bentang attoknyo mancapai 21,75 meter samantaro Kedungjati 14,65 meter jo Purwosari 13 meter. Bangunan ko tadiri ateh kanopi nan memayungi bangunan utamo sarato jalur nan mangapiknyo.

 Koleksi 
Babarapo lokomotif uap adolah 2 unit kelas B25 (Esslingen 0-4-2RT) yaitu B2502 jo B2503 (2 dari 3 unit lokomotif nan tasiso; lokomotif katigo, B2501 dimonumenkan di Monumen Palagan Ambarawa). Dahulu, tadapaek lo uap kelas E10 (Esslingen 0-10-0RT), banomor E1060 nan semula dikirimkan ke Sumatera Barat pado tahun 1960 untuak menarik kereta api batu bara, tetapi kemudian dibawa ke Jawa, jo sabuah lokomotif konvensional 2-6-0T C1218 nan dihidupkan kembali pado tahun 2006 sealah lama disimpan di Cepu, kemudian direlokasi ke Ambarawa tahun 2002. Namun, lokomotif E1060 dipulangkan kembali ke Sawahlunto sedangkan lokomotif C1218 dibawa ke Surakarta dijadikan kereta wisata Jaladara. Baru-baru ko museum mendapat tambahan lokomotif diesel hidraulis D 300 23 nan barasa dari depo lokomotif Cepu nan dipindah ke depo lokomotif Ambarawa pado 6 Oktober 2010. Lokomotif uap B 5112 nan buatan pabrik Hanomag, alah barasia diiduikan baliak sajak Januari 2014.

Museum Ambarawa mampunyoi babarapo koleksi baru sarupo kereta inspeksi Sultan Madura, kereta kayu dari Kebonpolo, Magelang, NR kayu dari Balai Yasa Yogyakarta, gerbong GR dari Balai Yasa Manggarai, sarato lokomotif diesel CC 200 15 jo lokomotif DD5512, nan dahulu babasis di Stasiun Cirebon jo Stasiun Jatibarang. Ada pulo satu unit lokomotif BB200. Lokomotif-lokomotif diesel tasabuik sabagian alah dipindah ka Stasiun Tuntang. Koleksi lainnyo adolah halte (Cicayur jo Cikoya sarato babarapa halte kayu di jalur kereta api Purwosari–Wonogiri), pasinyalan mekanik, pancetakan tiket, peralatan administrasi, sarato atribut parusahaan dari era SS jo NIS hingga PJKA.

 Galeri 

 Caliak lo 
 Museum Kereta Api Sawahlunto
 Stasiun Bondowoso

 Rujuakan 

Kategori:Situs cagar budaya di Indonesia
Kategori:Cagar budaya peringkat nasional
Kategori:Cagar budaya Indonesia di Jawa Tengah
Kereta Api Ambarawa
Ambarawa
Ambarawa
Kategori:Stasiun kereta api yang termasuk dalam Daop IV Semarang
Kategori:Ambarawa, Semarang